La Policia Local farà controls la Nit de Cap d'Any per evitar aglomeracions
28 de desembre 2020

![](/media/mahg5h2y/59-c_img_3574.jpg)  
  

L'Ajuntament de Sagunt ha confirmat que enguany no hi haurà programa d'activitats festives la Nit de Cap d'Any a causa de la pandèmia. A més, la Policia Local realitzarà una especial vigilància en les zones on puga haver-hi major afluència de gent com la plaça Major, el Triangle Umbral i altres zones. També farà controls d'alcoholèmia i drogues.

Les regidores de Festes i Cultura Popular, Asun Moll, i de Policia Local, Natalia Antonino, han fet una crida a la responsabilitat. La delegada de Festes ha recordat tots els esdeveniments festius que s'han hagut de suspendre enguany i que les normes són cada vegada més estrictes: «**Fins i tot ens hem vist obligats a demanar a la parròquia que no sonen les campanes. Lamentem molt esta circumstància, tenim ací la vacuna i l'esperança que 2021 siga una altra cosa**». També ha afegit que fer les coses bé ara per Nadal, suposarà començar a veure la llum en 2021.

Per la seua banda, la delegada de Policia Local ha ressaltat els controls d'aglomeracions i d'alcoholèmia i drogues per a garantir la seguretat de la ciutadania, «**perquè hi ha gent que continua pensant que estem dins d'una normalitat i se salta el toc de queda i no respecta les normes i va sense màscareta**». Antonino també ha indicat que «**el que volem fer és previndre i conscienciar perquè esta pandèmia passe com més prompte millor i es puga generar eixa activitat que és tan necessària per al municipi i que també és generadora d'ocupació**».​

![](/es-va/Actualidad/Pagines/suspension-campanadas.aspx?ControlMode=Edit&DisplayMode=Design)  
  
  

  

*   [](http://www.facebook.com/sharer.php?u=https://aytosagunto.es/va/actualitat/la-policia-local-fara-controls-la-nit-de-cap-d-any-per-evitar-aglomeracions/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-fara-controls-la-nit-de-cap-d-any-per-evitar-aglomeracions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-fara-controls-la-nit-de-cap-d-any-per-evitar-aglomeracions/ "Linked In")
*   [](mailto:?body=https://aytosagunto.es/va/actualitat/la-policia-local-fara-controls-la-nit-de-cap-d-any-per-evitar-aglomeracions/)